दिखावे के लिए ही सही, कम से कम कड़वाहट दूर करने की शुरुआत तो कीजिए
Pakistan Foreign Minister India Visit Schedule Update - पाकिस्तान के विदेश मंत्री बिलावल भुट्टो जरदारी शंघाई कोऑपरेशन ऑर्गनाइजेशन (SCO) के विदेश मंत्रियों की मीटिंग के लिए भारत आ रहे हैं। बिलावल 4 और 5 मई को गोवा में मौजूद रहेंगे।
पाकिस्तान के विदेश मंत्री बिलावल भुट्टो जरदारी शंघाई कोऑपरेशन ऑर्गनाइजेशन (SCO) के विदेश मंत्रियों की मीटिंग के लिए भारत आ रहे हैं। बिलावल 4 और 5 मई को गोवा में मौजूद रहेंगे। पाकिस्तानी मीडिया में बिलावल के इस दौरे की काफी चर्चा हो रही है।
इस मामले पर पाकिस्तान के सबसे बड़े अंग्रेजी अखबार ‘द डॉन’ ने बुधवार को एडिटोरियल पब्लिश किया। इसमें बिलावल को भारत से रिश्तों की नई शुरुआत की सलाह दी गई है। यहां जानते हैं, ‘द डॉन’ में क्या कहा गया है...
बहुत उम्मीद नहीं, बस शुरुआत कीजिए
SCO के फॉरेन मिनिस्टर्स की समिट के लिए बिलावल भारत जा रहे हैं। 12 साल बाद पाकिस्तान का कोई फॉरेन मिनिस्टर हिंदुस्तान की सरजमीं पर मौजूद रहने वाला है। यह एक मौका है कि प्रतीकात्मक तौर पर ही सही, लेकिन भारत से बातचीत और नए रिश्तों की तरफ कदम बढ़ाया जाए। कम से कम डायलॉग प्रोसेस किसी तरह शुरुआत तो हो।
यह सही है कि भुट्टो के इस दौरे से कम से कम पाकिस्तान में तो किसी को कोई उम्मीद नहीं है। इसकी एक वजह तो यह है कि SCO मुल्कों के आपसी विवाद सुलझाने का फोरम नहीं है। फिर भी दोनों देशों के फॉरेन मिनिस्टर्स मिलेंगे तो हाय-हैलो तो होगी ही। हो सकता है, इससे रिश्तों में जो बहुत ज्यादा कड़वाहट है, उसमें कुछ कमी आए।
पुलवामा-बालाकोट जेहन में रहेंगे
ये कैसा अमन और कैसी शांति
दोनों देशों में जनरल इलेक्शन का वक्त
अमन का नया दौर शुरू होने में वक्त लग सकता है। इसकी वजह यह है कि पाकिस्तान में इस साल के आखिर में और भारत में अगले साल मई में जनरल इलेक्शन होने हैं। नई सरकारें आएंगी और वो इस पीस प्रोसेस को आगे बढ़ा सकती हैं। ये छोटे-छोटे कदम उठाकर बड़ी कामयाबियां हासिल कर सकती हैं। जहां तक बिलावल के भारत दौरे का ताल्लुक है तो इससे कोई उम्मीद लगाना बेमानी होगा।
SCO एक ऐसा प्लेटफॉर्म है, जो एक मौका देता है कि दुश्मन भी बातचीत की मेज पर आएं ताकि दोनों को फायदा हो। इसकी मिसाल ये है कि भारत और चीन के बीच भी तनाव है, लेकिन दोनों के बीच 135 अरब डॉलर का ट्रेड होता है। सच्चाई ये है कि इकोनॉमिक इंटरेस्ट को दरकिनार किया ही नहीं जा सकता। आखिर में यही उम्मीद है कि SCO उस मकसद में पूरी तरह कामयाब हो, जिसमें सार्क ऑर्गनाइजेशन नाकाम रहा।